
Atbildes uz 01.11.2024. jautājumiem par iepirkumu Nr. DT 2024/12

Jautājums:

Jautājumi par iepirkumu DT 2024/12, Lielformāta poligrāfijas un gaismas stenda/kastes izgatavošanas un sniegšanas pakalpojumi VSIA “Dailes teātris” vajadzībām.

Jautājums: Punktā 2.3.2.2. minēts, ka piegādātājam jāiesaista: "Ofseta iespiedēju, kuram ir speciāla izglītība ar iegūtu specialitāti ofseta iespiedējs, un kurš iepriekšējo 3 (trīs) gadu laikā vismaz 1 (vienu) gadu ir strādājis norādītajā specialitātē."
1) Kāpēc šāda prasība iekļauta iepirkumā, ja nevienā no tehniskajā specifikācijā norādītajām pozīcijām nav nepieciešama ofseta druka? Teorētiski, 6. pozīciju "Druka uz papīra" ir iespējams drukāt ofseta drukā, bet tas nav norādīts tehniskajā specifikācijā, kā arī mūsdienās šādu darbu veic digitālās drukas tehnikā. It īpaši pie norādītā pasūtījuma apjoma. 
2)  Šī prasība ierobežo veselīgu tirgus dalībnieku konkurenci, jo šādu izglītību šobrīd nav iespējams iegūt. Ja šādu izglītību nav iespējams iegūt, tad to nedrīkstētu iekļaut prasībās.
3)  Kāds ir pamatojums iesaistīt tieši speciālistus ar specialitāti "iespieddarbu (poligrāfijas) ražošanas tehniķis" un "ofseta iespiedējs" bez iespējas nepieciešamo kvalifikāciju pierādīt ar pieredzi?

Atbilde: Nolikuma 2.3.2.2.punktā minētā prasība tiek svītrota.

Jautājums: Vai nepieciešama tieši specialitāte "iespieddarbu (poligrāfijas) ražošanas tehniķis", kuru iegūst Rīgas Valsts Tehnikumā kā 4 gadu profesionālo izglītību pēc 9. klases, vai arī Jūs domājat "poligrāfijas ražošanas tehniķa profesionālās kvalifikācijas apliecību", kas bija saīsināta kvalifikācija EU finansējuma ietvaros poligrāfijas nozares speciālistiem, kuru iegūt vairs nav iespējams?

Atbilde: Der abas norādītās izglītības.

Jautājums: Papildus Punktā 3.1.9. teikts, ka: "Pretendents iesniedz apliecinājumu, ka Pretendentam iepriekšējo trīs gadu laikā ir veikta darbība Iepirkuma priekšmeta jomā un tā vidējais gada apgrozījums ir vismaz tāds, kas atbilst divkāršai Iepirkuma paredzamajai līgumcenai." 
Vai šeit ir domāts, ka vidējam gada apgrozījumam pēdējo 3 gadu laikā jābūt:
1) 2 reizes lielākam kā kopējai līgumcenai, kas ir uz 2 gadiem, t.i. vidējam apgrozījumam jābūt vismaz 84,000 euro? 
2) 2 reizes lielākam kā pusei no kopējās līgumcenas (t.i. vidējai gada līgumcenai) kas ir uz 2 gadiem, t.i. vidējam apgrozījumam jābūt vismaz 42,000 euro?

[bookmark: _GoBack]Atbilde: Katra gada, iepriekšējo trīs gadu laikā, vidējais apgrozījums jābūt vismaz 84 000 eiro. 


